Moja prva ljubav

Tea je najviše voljela svibanj jer je tada Zagreb bio najljepši.

Tea je bila štreberica. Vrijeme je prolazilo, a ona je već krenula u 4.razred srednje škole. Stalno je učila. Cure njezinih godina tražile su dečke, a ona je rekla da trenutno nema vremena za njih. Jednog dana šetala je parkom Aru, svoju preslatku kujicu. Pustila ju je da se malo rastrči i vidjela je da prema njoj ide veliki pas.

Brzo je potrčala prema Ari, a onda je začula kako je netko počeo vikati:

- Medo, Medo, vrati se.

Pogledala je u tom pravcu i vidjela preslatkog dečka, plave kose i plavih očiju. Svidio joj se na prvi pogled. Uzela je Aru i sjela na klupu. Nakon nekoliko minuta stigao je i on, plavooki dečko, i sjeo kraj nje. Pogledao ju je u oči i upitao:

- Tvoj pas?

- Da, moja je.

- Jako je slatka.

- Da, znam.

- Usput, ja sam Matija.

- Tea.

I počeli su razgovarati. Saznala je da ide u 4. srednje i da stalno ovdje šeće sa svojim psom koji se zove Medo. Na kraju su se dogovorili za novi susret i Tea je otišla. Brzo je nazvala svoju najbolju prijateljicu, da joj kaže za Matiju.- I je li zgodan?- Vrlo, plave oči, plava kosa…- Ne mogu vjerovati, zaljubila sam se!- Jesam i drago mi je, i još nešto, danas prijepodne idemo na kavu.- Kakvu ti to sreću imaš!- Da, znam, ali sad moram ići se spremiti, 15:10 je.

Tea je obukla ljetnu haljinu jer je vani bilo vrlo toplo za sredinu 5. mjeseca. Kada je došla, Matija je već bio tamo. Pitala se je li zakasnila. Pogledala je na sat, bilo je 16:00. Hvala Bogu, došla sam na vrijeme.

- Ej, Tea!

- Ej, Matija, dugo me čekaš?

- Ne, došao sam prije pet minuta.

Puno su razgovarali i smijali se. I onda je Matija pitao:

- Jako mi se sviđa družiti s tobom. Želiš li da idemo do starog grada?

- Može, i meni se lijepo družiti s tobom.

Otišli su do starog grada i odšetali do mjesta gdje su bili povješani brojni lokoti. Nije shvatila zašto su ovdje i onda je vidjela prekrasan zalazak sunca. Prišao joj je i rekao:

- Tea, jako mi se sviđaš, sviđa mi se kako si pametna i kako izgledaš. Mislim da sam zaljubljen u tebe!

Počeo se smijati i vidjela je da mu je neugodno i htjela mu je skratiti muke, te je rekla:

- Drago mi je što ti se sviđam; iskreno i ti se meni sviđaš!

Bio je jako sretan što je to rekla, pa ju je poljubio.

Kad ju je poljubio, shvatila je da neke stvari vrijedi čekati i da najbolje stvari dolaze s vremenom.

Ana – Viktorija Klasić, VII. r.